Shin Hyun Been & Goo Kyo Hwan Mesti Berhadapan Dengan Sumpahan Dalam Poster Terbaru “Monstrous”
Shin Hyun Been dan Goo Kyo Hwan akan berhadapan dengan kuasa misteri dalam siri terbaru TVING Monstrous.  Dalam poster terbaru yang dilancarkan oleh TVING, Jung Ki Hoo dan Lee Soo Jin dilihat tertarik dengan kuasa misteri yang sukar untuk dilawan, membayangkan malapetaka yang mengerikan. Teks pada poster berbunyi: “Mereka yang melihat matanya akan terperangkap dalam neraka.” Anda boleh lihat poster terbaru dibawah: Monstrous mengisahkan tentang orang yang terperangkap oleh kutukan daripada “benda itu” yang tidak sepatutnya muncul ke dunia ini, dan menceritakan kisah ahli arkeologi yang mengejar kes besar yang tidak pernah didengari orang.  Ketika sebuah perkampungan dilanda bencana selepas penemuan patung Buddha yang dirasuk secara misteri, kekeliruan orang ramai yang menghadapi keganasa aneh akan menimbulkan ketegangan yang hebat kepada penonton.  Drama terbaru ini ditulis oleh pengarah Yeon Sang Ho (Train to Busan, Peninsula, The Cursed), Ryu Yong Jae (Pied Piper, My Holo Love) dan diarahkan oleh pengarah pemenang anugerah 16th Busan Film Critics Award, Jang Gun Jae (A Midsummer’s Fantasia).  Train to Busan, Peninsula, The Cursed Goo Kyo Hwan dan Shin Hyun Been membintangi drama ini dengan memainkan watak Jung Ki Hoon dan Lee Soo Jin.  Jung Ki Hoon merupakan seorang ahli arkeologi yang menyelidik fenomena ghaib. Ketia mengendalikan saluran YouTube ghaib bertajuk “Kisah Hantu Bulanan”, dia menghadapi fenomena pelik dan sukar dipercayai semasa menyiasat patung Buddha yang ditemui di Daerah Jinyang.  Lee Soo Jin adalah seorang penganalisis corak genius yang akhirnya terpaksa menghadapi bencana yang dasyat. Selepas kehilangan satu-satunya anak perempuan tunggalnya, Lee Soo Jin meletakkan segalanya untuk kembali ke Daerah Jinyang di mana dia mula mengalami peristiwa yang sukar untuk dijelaskan.  Monstrous akan ditayangkan di TVING pada April ini.